Държавен вестник, бр. 38, 2015 г., стр. 51

БРОЙ  38	
Д Ъ Р Ж А В Е Н  В Е С Т Н И К 	
СТР.  51  
Проведено е обществено обсъждане при обявя-
ването на проекта, с което е спазена разпоредбата 
на чл. 22, ал. 4 във връзка с чл. 121, ал. 1 ЗУТ.
Постъпилите възражения от обявяванията и 
обществените обсъждания са частично уважени, 
като при разглеждане на същите ОЕСУТ се е 
ръководил от характера на плана, приоритетна 
защита на обществения интерес с оглед създаване 
на благоприятна среда за живеене, запазване и 
доразвиване на комплексния характер на тери-
торията, балансирана зелена система и съхра-
няване на съществуващата такава, съхраняване 
на реализираните междублокови пространства и 
при осигурена защита на частния интерес върху 
възстановените имоти в случаите, когато същи-
ят не влиза в противоречие със защитавания 
обществен такъв.
Планът е изработен при спазване изискванията 
на Наредба № 8 от 2001 г. за обема и съдържани-
ето на устройствените схеми и планове.
В табличен вид на плана е показан балансът 
на територията между устойствените параметри 
на съществуващо положение и тези, постигнати 
с изработения проект.
ПРЗ е приет с протокол на ОЕСУТ № ЕС-Г-97 
от 16.12.2014 г., т. 24.
Спазени са материалноправните разпоредби 
на ЗУЗСО, ЗУТ и актовете по прилагането му.
Имотите в обхвата на плана попадат в „Жи-
лищна зона с преобладаващо комплексно застро-
яване“ („Жк“), „Зона за общественообслужващи 
дейности“ („Оо“), „Смесена многофункционална 
зона“ („Смф“), „Терени за локални градини и 
озеленяване“ („Тго“), в които съгласно приложе-
нието към чл. 3, ал. 2 ЗУЗСО, т. 2, 15, 12 и 33 е 
допустимо УПИ в обхвата да са с конкретното 
предназначение, предвидено в плана. Параметри-
те на застрояване, отразени в матриците върху 
застроителната част, отговарят на предвидените 
в ОУП на СО.
За нормативи за плътност и интензивност на 
застрояване в терените за детска градина се при-
емат изискуемите по чл. 6, ал. 1 от Наредба № 3 
от 2007 г. за здравните изисквания към детските 
градини, съответно: плътност на застрояване – не 
повече от 30% и не по-малко от 50% озеленени 
площи. Същите не противоречат на показателите 
за зона „Оо“ по ОУП на СО.
Нормативите за плътност и интензивност на 
застрояване в терените за училище са в съот-
ветствие с тези, посочени в приложението към 
чл. 3, ал. 2 ЗУЗСО: плътност на застрояване – не 
повече от 40%; коефициент на интензивност – до 
1,2; минимална озеленена площ – 20%.
С горното е спазено изискването на чл. 103, 
ал. 4 и чл. 104, ал. 1, изр. 2 ЗУТ.
Планът за регулация е изработен върху влязла 
в сила кадастрална карта, одобрена със Заповед 
№ РД-18-23-1 от 11.06.2010 г. на началника на 
СГКК – София, с което е спазена разпоредбата 
на чл. 115, ал. 1 и 2 ЗУТ.
Планът за регулация и застрояване, по който 
е построен жилищният комплекс, е одобрен при 
действието на ЗТСУ. Впоследствие са одобрени 
и други ПУП за територията. С приемане на 
ОУП на СО и неговото изменение с Решение 
№ 960 от 16.12.2009 г. на Министерския съвет 
са създадени устройствени зони „Смф“, „Жк“, 
„Оо“, „Тго“, в които попадат имотите, предмет 
на плана. Приемането на общ устройствен план 
е промяна в устройствените условия, при които 
е бил съставен действащият ПУП.
Предвид горното е налице основание за из-
менение на плана за регулация и застрояване по 
чл. 134, ал. 2 във връзка с ал. 1, т. 1 ЗУТ – съ-
ществено изменение в устройствените условия, 
при които е одобрен предходният план – приемане 
на ОУП на СО, и § 2, ал. 1 ПЗРЗУЗСО.
С предвидената в проекта улична регулация се 
постига по-добро транспортно-комуникационно 
обслужване на територията.
Преобладаващата част от имотите в обхвата 
на разработката попада в жилищна територия с 
комплексно застрояване по смисъла на § 5, т. 23 
ДРЗУТ, с оглед на което е възложено изработва-
нето на план по чл. 110, ал. 4 ЗУТ.
С ПУП се преструктурира съществуващият 
жилищен комплекс, като се променят структурата 
и застрояването, в това число и чрез образуване 
на урегулирани поземлени имоти за съществува-
щи и за нови сгради, за обществено озеленяване, 
както и за друго предназначение.
Съгласно чл. 17, ал. 1, т. 4 във връзка с 
чл. 21, ал. 4 от Наредба № 7 от 2003 г. за правила 
и нор­мативи за устройство на отделните видове 
територии и устройствени зони в съществуващия 
жилищен комплекс, какъвто е м. Ж.к. Връбница 
1, следва да се предвидят обществени озеленени 
територии, които са съответно 15,85% от общата 
територия на жилищния комплекс. Съгласно 
т. 2 по приложението към чл. 3, ал. 2 ЗУЗСО 
тези площи са с режим на „Тго“. В случая 
предвиденият процент зелени площи за ши-
роко обществено ползване с режим на „Тго“ е 
постигнат. Озеленените площи са предвидени в 
междублоковите пространства във всеки един 
от кварталите в плана за обслужване на реали-
зираното жилищно строителство и са неделима 
част, елемент от едно комплексно по своя ха-
рактер мероприятие. Тяхното предназначение 
е да обслужват основното мероприятие и те са 
елемент от благоустрояването на целия жилищен 
комплекс. УПИ, предназначени „за озеленяване 
с режим на Тго“, стават част от зелената система 
на СО и попадащите в тях имоти на физически 
и юридически лица подлежат на отчуждаване 
по реда на ЗОС.
С плана за регулация се създават УПИ, предназ-
начени „за жилищно строителство“ на съществу-
ващите жилищни сгради, застроени с характер на 
комплексно застрояване. Прилежащите площи са 
определени по правилата на приложение № 1 към 
чл. 21 от Наредба № 7 от 2003 г. за ПНУОВТУЗ, 
като е отчитано съществуващото положение 
на сградите и терена и съществуващата висока 
дървесна растителност.
С горното е спазена разпоредбата на чл. 22, 
ал. 7, изр. 1 ЗУТ.